Akmenės rajono savivaldybė

Akmenės rajono savivaldybė – administracinis-teritorinis vienetas Lietuvos šiaurės vakaruose, Žemaitijos etnografiniame regione. Centras – Naujoji Akmenė.

 Geografija 

Ribojasi šiaurėje su Latvija, rytuose su Joniškio, pietryčiuose su Šiaulių, pietvakariuose su Telšių, vakaruose su Mažeikių rajono savivaldybėmis. Yra Akmenės LEZ. Automobilių keliai link Joniškio, Mažeikių ir Šiaulių, geležinkelis Šiauliai–Mažeikiai, speciali geležinkelio atšaka jungia cemento gamyklą su Mažeikių ir Šiaulių geležinkelio mazgais.Akmenės rajonas. Lietuva.lt (tikrinta 2006-01-13).

Rajonas yra Ventos vidurupio žemumoje, žemėjančioje iš pietryčių į šiaurės vakarus nuo 110 iki 60 m absoliutaus aukščio. Reljefas – paskutinio ledynmečio moreninės lygumos. Savivaldybės teritorija teka Venta su intakais Virvyte, Dabikine ir Vadakstimi, yra dalis Ventos regioninio parko, Kamanų rezervatas, Girkančių ir Karniškių telmologiniai draustiniai. Miškai sudaro 31,6 proc. teritorijos (didžiausi – Kamanų, Lydmiškis, Purvių, Viliošių – auga eglynai, pušynai, beržynai), durpynai – 6,5 proc. Telkšo Kamanų ežeras. Vyrauja priemolingieji (pietvakariuose – priesmėlingieji) normalaus drėgnumo ir glėjiškieji rudžemiai bei išplautžemiai.

 Istorija 

Akmenės rajonas su centru Akmenės miestelyje įkurtas 1950 m. birželio 20 d. iš Kuršėnų apskrities 14 apylinkių ir Mažeikių apskrities 23 apylinkių. 1950–1953 m. rajonas priklausė Šiaulių sričiai. 1959 m. prie rajono prijungtos panaikinto Žagarės rajono 4 apylinkės, 1962 m. – kai kurios panaikinto Kuršėnų rajono vietovės.

Nuo 1962 m. administraciniu centru tapo Naujoji Akmenė, tačiau gruodžio 8 d. rajonas panaikintas (prijungiant prie Mažeikių rajono), tačiau vėl buvo suformuotas 1965 m. sausio 7 d., jam priskiriant Mažeikių rajono 8 apylinkes (Akmenės, Alkiškių, Kairiškių, Medemrodės, Papilės, Svirkančių, Vegerių, Ventos), Akmenę, N. Akmenę, Viekšnius ir vieną Joniškio rajono apylinkę (Kruopių). 1968 ir 1971 m. šiek tiek pakeistos rajono ribos.

1995 m. iš rajono sudaryta Akmenės rajono savivaldybė, miesto tipo gyvenvietės (Venta ir Viekšniai) tapo miestais, o 1999 m. per savivaldybių reformą Viekšnių seniūnija (kadastrinės vietovės Kapėnai, Pakalupis, Santekliai, Svirkančiai, Viekšniai) prijungta prie Mažeikių rajono savivaldybės.

2009 m. sausio 21 d. savivaldybės tarybos nutarimu Nr. T-11 įsteigtos 23 seniūnaitijos.

|-
| 1950 m.  || 845 || || 37 apylinkės ||
|-
| 1954 m.  || || || 17 apylinkių ||
|-
| 1959 m.   || 861 || 33 915 || 17 apylinkių || 1 miestas (Akmenė), 2 miesto tipo gyvenvietės (Naujoji Akmenė, Viekšniai)
|-
| 1962 m. || 1094 || || 21 apylinkė || 1 miestas, 2 miesto tipo gyvenvietės
|-
| 1965 m. || || || 9 apylinkės || 1 miestas, 2 miesto tipo gyvenvietės
|-
| 1967 m. || 1063 || 36 500 || ||
|-
| 1970 m.  || 1100 || 38 008 || 9 apylinkės || 2 miestai (Akmenė, Naujoji Akmenė), 1 miesto tipo gyvenvietė (Viekšniai)
|-
| 1972 m.  || 1054 || || 9 apylinkės || 2 miestai, 1 miesto tipo gyvenvietė, 2 miesteliai (Kruopiai, Papilė), 245 kaimai, 9 kaimų dalys, 2 viensėdžiai
|-
| 1976 m.  || 1055 || 40 100 || 9 apylinkės || 2 miestai, 1 miesto tipo gyvenvietė, 2 miesteliai, 243 kaimai, 11 kaimų dalių, 2 viensėdžiai
|-
| 1979 m.  || || 40 344 || 7 apylinkės || 2 miestai, 2 miesto tipo gyvenvietės (Venta, Viekšniai), 225 kaimo vietovės
|-
| 1984 m.  || 1054 || || 7 apylinkės || 2 miestai, 2 miesto tipo gyvenvietės, 2 miesteliai, 119 kaimų, 2 viensėdžiai
|-
| 1989 m.  || 1055 || 37 595 || 5 apylinkės || 2 miestai, 2 miesto tipo gyvenvietės, 200 kaimo vietovių
|-
| 2001 m.  || 844 || 30 221 || 5 kaimo seniūnijos || 3 miestai (Akmenė, Naujoji Akmenė, Venta), 2 miesteliai, 157 kaimai, 2 viensėdžiai, 6 kaimų dalys 
|-
| 2009 m.  || || || 6 seniūnijos ir 23 seniūnaitijos || 3 miestai, 2 miesteliai, 152 kaimai, 2 viensėdžiai Valstybės įmonė Registrų centras (tikrinta 2009-09-01).
|-
| 2011 m.  || || 23 307 || 6 seniūnijos || 3 miestai, 2 miesteliai, 152 kaimai, 2 viensėdžiai 
|-
| 2016 m.  || || || 6 seniūnijos || 3 miestai, 2 miesteliai, 186 kaimai, 2 viensėdžiai Valstybės įmonė Registrų centras (tikrinta 2016-08-13).
|-
| 2020 m.  || || || 6 seniūnijos || 158 gyvenvietės, tarp jų – 3 miestai, 2 miesteliai, 5 herbinės gyvenvietės RegistruCentras.lt (tikrinta 2020-07-31).
|-
| 2021 m.  || || 19 585 || 6 seniūnijos || 3 miestai, 2 miesteliai, 105 kaimai, 1 viensėdis 
|}

 Gyventojai 

 Tautinė sudėtis 
2011 m. gyveno 23 307 žmonės:2011 m. surašymo duomenys 
 Lietuviai – 95,36% (22225);
 Rusai – 2,46% (574);
 Latviai – 0,63% (147);
 Ukrainiečiai – 0,39% (90);
 Baltarusiai – 0,3% (71);
 Lenkai – 0,28% (65);
 Čigonai – 0,15% (36);
 Vokiečiai – 0,09% (20);
 Kiti – 0,34% (79).2001 m. gyveno 30 221 žmonės:2001 m. surašymo duomenys 
 Lietuviai – 94,67% (28610);
 Rusai – 2,71% (820);
 Latviai – 0,94% (285);
 Ukrainiečiai – 0,43% (129);
 Lenkai – 0,31% (94);
 Baltarusiai – 0,29% (89);
 Čigonai – 0,13% (39);
 Vokiečiai – 0,1% (30);
 Kiti – 0,41% (125).

 Religinė sudėtis 
 Romos katalikai – 76,7 %
 stačiatikiai – 1,5 %
 evangelikai liuteronai – 0,9 %
 sentikiai – 0,2 %
 evangelikai reformatai – 0,2 %
 kiti – 0,5 %
 netikintys/nenurodė – 20,1 %

 Gyvenvietės 

Savivaldybės teritorijoje yra:
 3 miestai – Akmenė, Naujoji Akmenė ir Venta;
 2 miesteliai – Kruopiai ir Papilė;
 165 kaimai.

Didžiausios gyvenvietės (2021 m.):
 Naujoji Akmenė – 7985
 Akmenė – 2355
 Venta – 2250
 Papilė – 827
 Kruopiai – 465
 Daubiškiai – 359
 Ramučiai – 357
 Kivyliai – 342
 Sablauskiai – 313
 Alkiškiai – 269

 Administracija 

Savivaldybės atstovaujamoji valdžia – Akmenės rajono savivaldybės taryba, vykdomoji valdžia – Akmenės rajono savivaldybės administracija.

 Seniūnijos 

Savivaldybei priklauso 6 seniūnijos, jų plotas pateikiamas 2025 m. Adresų registro duomenimis, gyventojų skaičius – 2021 m. surašymo duomenimis.

|}

 Tarptautinė partnerystė 

Miestai, su kuriais Akmenės rajonas yra užmezgęs partnerystės ryšius:Tarptautinis bendradarbiavimas , Akmenės rajono savivaldybė. Nuoroda tikrinta 2022-11-19.
  Aucė, Latvija
  Bocholtas, Vokietija
  Černivciai, Ukraina
  Duobelė, Latvija
  Elvusas, Islandija
  Kalundborgas, Danija
  Koninas, Lenkija
  Mariupolis, Ukraina
  Mukava, Japonija
  Rustavis, Sakartvelas
  Santa Suzana, Ispanija
  Schidnycia, Ukraina
  Šostka, Ukraina
  Ungenis, Moldova
  Viru Nigula, Estija

 Švietimas 

Akmenės rajono savivaldybėje yra šios bendrojo lavinimo mokyklos:
 Akmenės gimnazija
 Akmenės rajono savivaldybės suaugusiųjų mokymo centras
 Dabikinės specialioji mokykla
 Kairiškių pagrindinė mokykla
 Kivylių pagrindinė mokykla
 Kruopių pagrindinė mokykla
 Naujosios Akmenės Ramučių gimnazija
 Naujosios Akmenės Saulėtekio pagrindinė mokykla
 Papilės Simono Daukanto gimnazija
 Ventos gimnazija

 Šaltiniai 

 Nuorodos 

 Savivaldybės svetainė 
 Turizmo informacija apie rajoną 
 Visi keliai veda į Šventovę: Akmenės rajono bažnyčios visais metų laikais: fotoalbumas (sud. Eglė Skiparytė). – Utena: Utenos Indra, 2011. – 136 p.: iliustr. – ISBN 978-609-8004-93-9